section_heading: Tekstovi i ideologija
paragraph_text: U lipnju 2018. objavljen je glazbeni spot za pjesmu "Viktoria" s istoimenog albuma. U spotu se na Mortuusovoj kožnoj jakni prikazuje bedž na kojem su naslikana dva prekrižena čekića, a iznad njih leži mač. Sam bedž osmislio je švedski sastav Arditi, koji se, poput Marduka, bavi Drugim svjetskim ratom, militarizmom i totalitarnim sustavima, a više je puta optuživan i za priklanjanje nacističkoj struji black metala, između ostalog i zbog naziva EP-a Jedem das Seine (u prijevodu: "Svakome njegovo"). Simbol na bedžu, dva prekrižena čekića s mačem, prilično je sličan medalji časti Nacionalsocijalističke njemačke radničke stranke za područje Essena.